mteb/NusaParagraphEmotionClassification huggingface dataset:
Rata-rata jelema pasti sieun ku jurig. Naha nya? atau sabab bentukna nu serem? Biasana manusa sok sieun pisan mun ditembongan ku nu ngaranna jurig. Teu kapalang, sok aya nu nepi ka ngabret lumpat saking ku sieunna. Aya nu dugi ka cilaka sabab kalap lulumpatan ningali jurig. Padahal, sabisa mungkin kudu na mah urang tong sieun, sabab ceunah mah jurig teh justru leuwih sieun ka manusa. Jadi, mun urang sieun, jurigna ngalahka makin ngawujud, tapi sabalikna, mun urang teu sieun mah si jurig na ge bakal ngaleungit sorangan da ngorotan energina. Ku kituna, urang kedaj na mah babacaan sing khusyu jeung tenang, ulah panik komo ngabret lumpat mah, sabab bisi cilakaa ku polah sorangan.
aman SD-SMP, kuring resep nganjang ka toko loak. Tangtosna, tempat-tempat barang rongsokan satempat (kuring disebut kitu) mah béda di Jakarta jeung di kota kuring. Di kota mah ngan ukur aya 5-6 padagang loak, komo di salah sahiji pasar di kota mah. Barang-barang anu dijual terbatas, ngan ukur buku (seuseueurna), kolbu bekas, sareng bal ténis bekas. Kalan-kalan ogé gawéna jadi tukang payung, balik deui kana hobi kuring, baheula mah resep néangan buku di pasar loak. Alesanna pasti tiasa diprediksi: hargana langkung mirah. Pikeun hiji komik biasana ngan hargana 1500–3000 rupiah (kudu pinter nawar ngarah teu eleh),. Sajaba ti éta, kuring kungsi resep moro majalah Bobo dipaké (kusabab kuring teu mungkin maksa kolot mah meuli majalah Bobo dina dasar langganan), kitu ogé majalah Donald Duck (panungtungan waktu kuring dipariksa di Gramedia, nu. hargana ayeuna 150–250k per salinan).
Cara nu bisa dilakukeun pas diudag ku oray. Nu kahiji ulah nyerang oray, sanajan urang hayang nyerang oray ku awi atawa batu, tapi ieu bisa nyieun oray ngarasa kaancam jeung malik nyerang urang. Coba jang ngahindar tina kontak fisik jeung oray oge gerak lalaunan. Nu kadua coba jang leumpang mundur lalaunan, ngajauhan oray ku jarak anu aman. Ulah malikeun tonggong urang ka arah oray lantaran ieu bisa nyieun oray ngarasa kaganggu. Lamun bisa pilih rute nu aman jang ngajauhan oray. Coba jang ngahindar tina tempat-tempat anu mana oray biasana hirup siga di semak-semak, tumput nu luhur, atawa di deukeut walungan. Nu terakhir penting oge unggal jenis oray teh mibogaan perilaku jeung respon nu beda-beda, ku sabab kitu penting jang ngahindar tina kontak fisik jeung oray.
Basa SMA boga babaturan deukeut pisan nepikeun kamamana teh tiluan wae, disebutna ge tiga serangkai. Tapi di hiji waktu urang panggih nu mirip jeung manehna pas di Jakarta, urang mastikeun heula ku nanya ngaranna da paurna salah. Bener weh ieu babaturan urang pas keur SMA, langsung mgobrol bari tukeuran nomor WhatsApp ngarah mun papanggih teh babari. Sabenerna urang reuwas bisa panggih di kota sejen jeung manehanana ku cara nu teu dihaja-haja. Tapi syukur oge manehna masih keneh wanoh ka urang, tapi da rek teu wanoh kumaha da pas keur SMA na kaditu kadieu babarengan. Urang nu teu boga batur di Jakarta sabab masih anyaran ayeuna mah aya baturna.
Pas urang ninggali tumpukan sampah di sabudureun urang, urang ngarasa sedih sakaligus ngarasa geuleuh, Lantaran tumpukan sampah nu gede eta nimbulkeun bau anu teu ngeunah oge mangrupakeun tanda yen lingkungan nu aya di sabudureun urang teh henteu dikelola ku cara anu bener. Sanajan geuleuh, tapi urang henteu hare-hare pas ninggali tumpukan sampah nu aya dihareupeun panon eta. Urang ngarasa terpanggil jang ngalakukeun tindakan nyata jeung mantuan ngaberesihkeun lingkungan nu aya di sabudureun. Urang nyokot hiji kantong plastik jeung nyokotan sampah-sampah nu geus kasebar di sabudureun tumpukan sampah. Lantaran bauna nu teu ngeunah, urang sabari make masker supaya kajaga oge kasehatanna.
Anjeun tiasa ngalakukeun anu pangsaéna pikeun ningkatkeun kasempetan pikeun meunang, contona:
Perhatoskeun sarat sareng kaayaan undian. Tuturkeun sabisa-bisa supados henteu kakantun salah sahiji sarat.
Lamun diidinan ku panitia pikeun mairan saloba mungkin, ulah kitu. Lamun teu diwenangkeun, ulah ngalakukeun eta, anjeun bakal diblokir sabab dianggap pamburu giveaway.
ngadoa. Teu aya anu lepat sareng ngadoakeun ka Gusti supados rejeki aya di sisi anjeun.
Saluareun éta, anjeun kedah sadar yén nami giveaway dina tungtungna murni kusabab faktor tuah. Sami sareng anjeun maén lotre.
Sanajan anjeun geus spamming komentar saloba Anjeun tiasa, lamun teu untung, anjeun moal meunang. Kantun nampi éta kalayan anggun sareng henteu émosional.
Anu paling penting, ulah jadi bodo ku protés ka panitia atanapi ngatéror para juara. Utamana upami anjeun ilubiung dina undian ieu GRATIS, gratis.
Pas ngalaman kagagalan rasana teh geus euweuh harepan deui jang hirup leuwih hade. Saolah-olah jadi jelema nu teu untung, rasana teh naon wae nu dilakukeun geus euweuh artina deui. Ngarah bisa hudang deui tina kagagalan, aya cara nu bisa dicobaan jang lengkah mimiti. Nu kahiji bisa balik deui ngajaga pola hirup anu sehat, siga ngatur deui jadwal sare anu leuwih cukup jeung boga kabiasaan dahar jeung olahraga nu hade. Cara ieu bisa ngahudangkeun deui sumanget nu leuwih gede jang ngajalanan hirup jeung bisa ngahargaan kahirupan nu dipiboga. Nu kadua bisa coba tekun deui kanu hal-hal nu dipikaresep, sanajan gagal wae terus-terusan, tapi kudu ngaimbangina ku cara ngalakukeun hal-hal nu dipikaresep.
Mun cicing di Indonesia mah kudu siap kana sagalana, teemasuk hal leutik nu jadi perkara gede. Indonesia jadi nagara nu boga kaberagaman salah sahijina tina aspek agama. Agama nu diakui di Indonesia teh aya lima nyaeta Islam, Kristen, Hindu, Buddha, jeung Konghuchu. Dina ngajalani kahirupan sapopoe ge sok babarengan jeing harmonis sabab saling ngartikeun. Tapi aya oge sababaraha pihak nu sok sentimen kana isu agama. Tah, hal leutik eta ulah nepi ka ngajadikeun konflik nu leuwih luas. Sabab pada dasarna mah urang Indonesia geus cukup silih toleransi jeung ngahormati. Ulah nepi ka nimbulkeun konflik sensitif. Jadi, yuk urang pererat deui silaturahmi antarumat beragama ku lobakeun kolaborasi!
Aya rapat bualanan di tempat urang gawe teh. Harita teu make bangku, jadi diukna pagigir-gigir sabari lesehan. Tuluy babaturan urang ngangseu-ngangseu irungna teh da meureun karasa aya nu bau, tuluy manehna ngangseu kelek urang. "Ih maneh mah bau!" Manehna indit sabari nutup irung. Urang era pisan disebut bau keur mah deuih loba jelema didinya teh. Nepikeun urang boga nenehan anyar, nyaeta disebut "kelek". Lamun nyebut urang teh lain ngaran asli deui ayeuna mah, tapi "Lek, lek". Urang nyadar ti harita teh, emang da tara make deodoran. Jadi saprak kajadian eta mah urang make deodoran da bisi kelek urang bau deui.
Dina hiji kasempetan kuring kapilih ngawakilan sakola kuring pikeun milu pelatihan di salah sahiji tempat. Mangkat ka tempat pelatihan teh bareng jeung babaturan anu anyar wanoh. Mangkatna make kareta api. Puguh matak sieun kacida pikeun kuring mah lantaran samenehna can pernah ngasaan naek karena api. Untung babaturan anyar teh bageur pisan. Ti mimiti meuli tiket tug nepi ka mangkatna daek marengan. Kareta nu ditaekan teh kelas eksekutif. Atuh sabetae lalega jeung laluasa di jerona teh teu pasesedek. Ngan angger bae keur kuring nu kakara pisan naek kareta mah kaayaan di jero kareta teh asing jeung matak hariwang. Loba kasieun, sieun kitu sieun kieu. Komo ngarasakeun laju kareta nu cepet pisan mah, beuki we hariwang. Kira-kira nepi daerah Bekasi, kuring hoyong ka cai. Ngajakan ka babaturan. Untung anjeuna kersaeun. Karek ge sup ka toilet, gejlug kareta karasa ngagejlug tarik pisan. Atuh jajantung ratug, sieun kacida. Gura-giru kuring ka luar ti toilet. Ari geus di  luar, kuring reuwas deui sabab babaturan euweuh di luar. Hayang ceurik da puguh sieun, bingung kudu kumaha. Sabot keur culang cileung kudu kumaha, kulutrak aya panto muka. Horeng anjeuna oge sarua kahampangan, lebet ka toilet nu sabeulah deui. Alhamdulillah hate kuring ngemplong.
Balik ti kampus abdi langsung disamperkeun ku pun adi, manehna langsung ceurik lantaran motongkeun kaca panon gaduh mamah. Pas eta mamah teu acan balik ka imah. Eta kaca panon tos teh dicobian dibenerkeun make lem, tapi angger potong. Manehna tos teu apal deui kumaha carana supdos eta kaca panon bener deui. Komo tos rek tabuh tilu sonten, hartina sakedap deui mamah bakal balik ka imah. Manehna beuki sieun nepikeun naros pangaos kaca panon jeung bade mepeuskeun celengan kanggo ngagantian eta kaca panon. pas mamah tos mulih, manehna nyumput di kamar sabari ceurik, abdi langsung nyaritakeu kajadianna ka mamah, untungna mamah emang tos meser kaca panon anu sanes.
Ahmad nyaeta lalaki nu geus mangtaun-taun kawin jeung pamajikan nu dipikanyaah ku manehna. Sanajan kitu, sanggeus sababaraha waktu, Ahmad teu sugema dina kahirupan rumah tangga sarta mutuskeun pikeun cerai jeung pamajikanana. Mimitina, Ahmad lega ku putusan cerai. Manehna ngarasa saolah-olah geus dibebaskeun tina beungkeut anu matak nyeri jeung ngarasa yen ieu teh kaputusan pangalusna pikeun duanana. Sanajan kitu, sanggeus sababaraha waktu, Ahmad mimiti ngarasa kaduhungan pisan. Manehna sadar yen putusan cerai teh kasalahan gede nu ngancurkeun hirupna jeung nyieun manehna leungiteun batur nu dipikacintana di kahirupan manehna. Ahmad ngarasa geus ngorbankeun sagala-galana ngan ukur ngabebaskeun ego manehna, ayeuna manehna ngarasa kaleungitan sagalana. Kaduhung Ahmad terus nyilakakeun sapanjang hirupna, sarta henteu bisa bener-bener narmakeun kana kaputusan manehna pikeun cerai jeung pamajikanana. Manehna ngarasa yen manehna geus kaleungitan hiji hal nu kacida berhargama, jeung manehna sok ngarasa yen manehna geus nyieun kaputusan anu salah.
Liburan ahir taun, kuring jeung kulawarga indit ka tempat wisata. Tempatna teh lega pisan, aya wahana, aya walungan, seueur kaulinan, sareng anu paling kuring resep nyaéta kolam renang anu aya cai haneutna. Kuring sareng adi kuring milih ngojay di kolam renang eta, urang ganti baju renang heula, teras pemanasan sababaraha menit, karek luncat ka kolam renang. Waktu keur di kolam renang, kuring teh ujug-ujug hayang hitut, bari geus teu kuat deui. Tadina rek naek heula, tapi jauh ti tangga, teras kuring teh kentut weh di kolam renang. Nalika kuring kentut, kuring ningali gelembung kaluar tina cai, tétéla éta teh kentut kuring. Kuring ngarasa éra sebenerna mah, tapi untung teu aya anu ningali gelembung kentutna.
Urang geus pernah nempo jurig, tapi anu ku urang paling di pikasieun mah kunti, basa nempo kunti anu di luhur genteng pas balik ujian kuliah urang ngirana eta haseup ti tukang sate. Tapi pas di tingali lewih deukeut haseupna leumpang kaditu kadieu terus aya buukan, makin deukeut makin katempo aya sukuan tapi teu napak icingna teh di tangkal asem. Tangkal asemna teh gede pisan loba akaran, ku sabab teu di urus da hareupeun imah kosong. Pas urang geus deukeut ka sumber anu bodas-bodas siga haseup eta urang langsung nempo bengeutna, katingalina teh beungeutna bodas pisan lewih ka pucet terus buukna panjang ngarumbai. Urang tungkul da teu wani nempokeun lila-lila, ai pas rek nempo deui eta si kunti nyahona mah keur nempokeun urang bari seuri.
NCT 127 nyaeta sub-unit kadua ti grup NCT nu di bentuk ku SM Entertainment, ngaran unit na mangrupi kombinasi ti akronim Neo Culture Technology jeung angka "127" nu ngawakilkeun koordinat bujur kota seoul. Debutna teh di tanggal 7 juli 2016 kalawan album mini, anggotana teh aya Taeil, Taeyong, Yuta, Jaehyun, Doyoung, Johnny, Jungwoo, Mark jeung Haechan. Lagu anu mantak NCT 127 di kenal ku loba jalma teh nyaeta "cherry bomb", nepika di puji mun lagu eta teh bener-bener lagu anu ngagambarkeun NCT 127. Anu ngajieun NCT 127 lewih sukses nyatea ti lagu kick it nepika anu kamari 2 baddies teras ngajieun konser kamana-mana salah sahijina ka indonesia. Urang nonton di Cat 1B anu lumayan deukeut ka panggung mun ti gigir, mun di itung-itung aya ratusan lewih anu nonton, tapi teu pasedek-sedek masih bisa ajrut-ajrutan bari nyanyi jeung gogowakan, pas di lagu Love Song urang leweh kusabab bungah bisa amprok jeung kabeh anggota NCT 127.
Réaksi kuciwa ieu bisa ngabalukarkeun rumaja ngarasa déprési, pundung, ngarasa karunya ka dirina sorangan, nimbulkeun rasa teu mampuh atawa henteu mampuh, anu lamun terus-terusan bakal nurunkeun harga diri malah ngahalangan usaha pikeun ngahontal cita-cita kahareupna. Naon, kuring kudu dirojong ku kolot kuring, anu bener-bener ngabahas jeung méré sudut pandang alternatif. 2. Kolot bisa ngajak murangkalih pikeun ngabahas naon sababna anu matak kuciwa?; naha ekspektasi atawa harepan maranéhanana realistis atawa henteu?; naon bisa diajar ti moment ieu?; naon nu bisa dilakukeun sangkan maranéhna bisa ngarasa bagja jeung sugema deui? 3. Coba telusur hal-hal positip anu masih bisa dilakukeun tina kaayaan anu karandapan. Lamun kolotna rék nyoba nyadiakeun sudut pandang atawa gagasan ngarengsekeun masalah, pastikeun yén anak geus réngsé nganyatakeun pamadegan sarta siap narima pamadegan kolotna. sarta ahirna 4. Hindarkeun nyieun alesan atawa janji manis atawa ngiritik jalma anu nguciwakeun aranjeunna sabab bisa ngakibatkeun barudak ngarasa leuwih loba hal négatip ngeunaan jalma éta. Fokus kana parasaan anu aranjeunna alami sareng ngajarkeun aranjeunna ningali kaayaan dina kontéks anu langkung lega.
Ieu trik (sareng tuah)  aya hiji budak di kantor kuring sareng legenda, kusabab sering meunang Antara 2012–2016, anjeunna meunang 23 undian, hadiah panto, kompetisi jeung saterusna. Hadiahna diantarana gelas, HP, TV, piknik ka Raja Ampat, malah lalajo F1 di Sepang, Malaysia. Ti taun 2016 dugi ka pandémik, enya masih sering meunang, ngan teu menta itungan jumlah kameunangan sabab rada sirik. Anjeunna masih sering datang ka méja pamer ponsel na nepi ka voucher SPBU jeung carita pasti ngeuanaan meunang lotre ieu atawa éta. Naon anu dilakukeun ku murangkalih di kantor kuring mangrupikeun kombinasi tuah sareng kaahlian dina ngagunakeun téori kamungkinan. Ampir unggal minggu datang ka acara-acara anu mawa hadiah, saperti seminar, pameran, jeung sajabana jeung pasti meunang, bener-bener tuahan eta jalma.
Jepang ogé teu leupas tina carita-carita gaibna. Salah sahiji tokoh tina carita hantu nyaéta Shirime. Tokoh hantu ieu asalna tina legenda anu mekar di kalangan masarakat Kyoto, kota anu pernah janten ibukota kuno Kakaisaran Jepang. Shirime mangrupikeun salah sahiji yokai atanapi hantu kalayan wajah datar sareng hiji panon ageung dina dubur na (punten). Carita mimiti sumebar di jaman baheula nalika saurang prajurit samurai dicaritakeun leumpang di pinggiran leuweung, nalika anjeunna teu kahaja nepungan hiji sosok anu nyarupaan manusa buligir. Manéhna leumpang sorangan peuting ka wewengkon Kyoto. Manéhna ngadéngé aya nu nelepon manéhna jeung nelepon kaluar ngadagoan manéhna. Samurai nanya gugup, "Saha didinya?" bari ngalieuk ka tukang. Saurang sosok manusa katémbong nyobek-nyobek kaméjana tuluy némbongkeun imbitna ku panon. Méméh soldadu ditebas ku pedang samurai-Na, mahluk aneh dumadakan mucunghul. Lajeng panon ujug-ujug dibuka tina dubur. Kajadian éta nyieun samurai reuwas jeung sieun sarta langsung kabur ti éta tempat.
Babaturan urang rata-rata pada gawe di pabrik, soalna di kampung urang emang lolobana pabrik. Urang ge gawe di pabrik beton bagian keuangan, anu ngitungan pajak. Urang gawe ti tahun 2016 bulan november, nepika tahun 2020 urang masih bertahan da kusabab betah. Tapi basa tahun 2020 di bulan maret aya virus corona asup ka indonesia, saengges virus eta asup kabeh ka'ayaan di kahirupan masyarakat rubah total. Malah pernah di wajibkeun gawe di imah, meni rariweh pisan jaba urang kudu make sistem perusahaan da teu bisa di bawa balik gawean na. Paling mun pembukuan mah urang bisa di imah, pokona basa eta serba susah hirup teh. Teu lila pas bulan agustus tahun 2020 loba nu di PHK di bagian pemasaran, bagian gudang, jeung bagian produksi, terus bagian keuangan ge aya nu geus di PHK. Urang geus boga rarasaan bakalan di PHK ku sabab perusahaan na geus teu sanggup ngagajih karyawan, gajih urang ge nunggak dua bulan can di bayarkeun. Pas geus aya opat orang anu di PHK bagian keuangan, giliran urang anu di sitah nyieun surat pengunduran diri. Didinya urang sedih pisan, komo pas di nyatakeun kaluar urang leweh bari nangkeup babaturan gawe anu sarua di PHK.
Yuk ah baraya urang baiasakeun nabung heula jang meuli barang nu dipikabutuh. Ulah nepi ka nganjuk barangna tuluy urang nyicil ngalunasannana. Dari pada kitu mah mending nabung heula jang minuhan jumlah nominalna, karek we meser barangna. Ulah dibiasakeun ngahutang, komo dina jumlah gede mah. Mun meuli barang hasil nabung mah sok asa kabungahan sorangan nu ngan bisa dirasakeun ku diri sorangan. Sensasina teh beda jeung meuli barang nang nyicil atawa nang nanjuk. Pas si barang ditampi ku urang oge sensasi na teh beda, jadi moal sieun moal kagok dina make barang na ge. Tah, ku kituna yuk ah biasakeun nabung,tong ngabiasakeun ngahutang!
Jaman kuring keur SMP, kuring miluan kagiatan pelatihan kapamingpinan. Kagiatan dilaksanakeun di gunung. Agenda poé éta urang kudu hudang peuting-peuting pikeun ngalakukeun tugas urang. Tugasna nyaeta leumpang ka jalan bari mawa lilin, tapi lilinna ulah pareum. Nalika giliran kuring leumpang, jujur ​​kuring sieun pisan. Kuring leumpang lalaunan sieun ragrag jeung lesot. Pas di tengah jalan, kuring ujug-ujug batuk, jol lilin anu dicekel teh pareum. Kuring beuki sieun, kabeneran kuring nempo aya panitia anu keur nyenyekel senter, terus leumpang nuturkeun arah senter. Nalika kuring sumping, kuring ngahaja ningali aya anu bodas-bodas jeung buukna panjang ngagantung dina tangkal ageung sateuacan tempat kemah, kusabab sieun kuring lumpat gancang ka tempat kemah. Nalika kuring dugi, kuring leuwih kaget deui sabab nalika kuring nanya ka babaturan kuring, aranjeunna henteu ningali nanaon, ngan ukur kuring hungkul anu ningali.
Pangalaman goréng anu mungkin anjeun alami saleresna kedah disyukuri sareng henteu kedah disesali, anjeun terang.
Sanajan kitu, naon rupa pangalaman goréng aya nu teu perlu diseselkeun? Pikeun éta, tingali lima di antarana di handap!
1. Wajib ngalalana jeung jauh ti kolot
Jenis pangalaman anu anjeun teu kedah kuciwa nyaéta upami anjeun diwajibkeun hijrah sareng jauh ti kolot anjeun, naha éta kusabab kuliah atanapi padamelan. Nalika angkat ka luar negeri, tangtos aya waktos susah sareng sedih, malihan teu aya anu ngabantosan anjeun sabab jauh ti bumi. Tapi anjeun teu kedah kuciwa sabab pangalaman goréng nalika iinditan sabenerna bakal ngadewasakeun anjeun.
2. Kanyeri hate nu patah
Pangalaman goréng sanés anu ogé henteu kedah dipikanyaah nyaéta nyeri haté anu patah. Sarerea anu geus kungsi aya dina hiji hubungan pasti geus kungsi haté maranéhanana patah, sarta éta memang resiko cinta. Tapi anjeun teu kedah kuciwa teuing jero, sabab sakali anjeun ngalaman patah hati anjeun terang yén ngajaga parasaan batur penting.
Di Indonesia mah budaya dina segi pakean teh loba pisan pangaruhna. Misalna aya trend pakean nu anyar, modelna anyar, jeung kaluaran terbaru, pasti we loba nu meuli. Jeung deuih asal baju keur usum model naon, pasti we dibeuli da sieun tinggaleun model zamanna tea. Tah hal ieu nu ngajadikeun lobana baju nu sarua pas keur dipake teh. Teu jarang sok aya jalma anu pakean na sarua, padahal lain dulur, ngan keur kabeneran hungkul. Tah ieu teh kan efek tina ngikuti trend pakean tea, nya jadi batur ge loba nu berpikiran sarua. Jeung mun geus aya nu bajuna sarua teh sok ngarasa era, padahal mah biasa we teu kudu era.
Harita kuring karek beres pisan dioprasi usus buntu. Ceuk dokter teh ulah dahar nanaon heula, engke lamun erek dahar kudu geus hitut heula. Ceuk dokter, eta teh tandana organ nu geus dioprasina geus sembuh. Ditungguan ku kuring teh sapopoe can hitut-hitut wae, pas wanci maghrib kuring kacida lapar pisan, jadi kuring ka kantin dibaturan ku mamah. Pas geus beres nyokot dahareun, kuring diuk di korsi anu pang ujungna, diuk duaan jeung mamah. Pas keur ngeunah dahar, jol weh kuring teh hitut, bari badag pisan deui hitutna teh. Era pisan harita mah, soalna kabeh jelema nu aya di kantin marelong ka kuring. Ku mamah dibejaan weh, hampura ceunah ieu putra abi karen beres dioprasi, ceuk mamah teh. Da kusabab lapar, kuring teh lanjut deui weh daharna, keun bae batur ningalikeun oge.
Nalika nganggo baju anu sami sareng jalma sanes, anjeun tiasa ngarasa era sareng teu nyaman. Aranjeunna tiasa ngarasa saolah-olah sadayana panon aya dina aranjeunna sareng aranjeunna janten pusat perhatian anu teu dihoyongkeun. Ieu bisa nyieun hiji jalma ngarasa pisan rendah harga diri jeung teu percaya diri. Sababaraha urang tiasa ngaraos jengkel sabab panginten aranjeunna parantos nyeepkeun waktos sareng usaha pikeun milih pakean anu pas pikeun kasempetan eta, tapi teras sadar yen milikna sami sareng anu sanes. Ieu tiasa ngajantenkeun aranjeunna saolah-olah usahana henteu dihargaan. Batur bisa ngarasa pisan teu nyaman jeung teu nyaman sabab ngarasa saolah-olah make baju salah jeung batur. Ieu tiasa ngajantenkeun aranjeunna teu ngarareunah sareng ngaraos sapertos aya dina kaayaan anu henteu jalan.
Manusa sacara alami diciptakeun salaku mahluk anu mawa ajen karukunan. Bedana anu ngawujud boh fisik boh mental, satemenna kersa Alloh anu kudu dijadikeun potensi pikeun nyiptakeun kahirupan anu ngajungjung toleransi. Dina kahirupan sapopoe, budaya etnis jeung budaya religius, dibarengan ku padoman kahirupan berbangsa jeung bernegara, ngawariskeun kabiasaan jeung kagiatan urang. Di Indonésia, hubungan antaretnis jeung agama anu kaasup kana kategori SARA mindeng dianggap sensitip, rentan, ngabeledug, pinuh ku resiko jeung bahaya, pamahaman umum ngeunaan SARA teh teu bener jeung teu relevan pikeun ngembangkeun kamungkinan hirup babarengan di Indonesia. Kudu na mah urang salaku dulur sabangsa jeung satanah air bisa rukun. Tapi ku ayana politik SARA jad ngajieun urang boga jarak. Misalkeun lamun beda agama oge komo lamun di kampung kampung masih keneh osok di hereuykeun. Urang salaku umat beragama kuduna henteu kitu, tapi lamun aya n kitu wajib di lawan sih urang wajar da lamun ambek lamun geus di singgung soal agama.173.
Omzet dagangan Sabar sapoe beuki ngurangan. Anu ngajual kulit pastel sareng bahan kadaharan kapaksa nampi kaayaan ieu kalayan anggun. Sanajan kitu, turunna omzet dagangan Sabar lain alatan harga luhur atawa isu resesi ekonomi. Usaha Sabar kaganggu ku gugunungan runtah anu ngan ukur sameter hareupeun kiosna, di Pasar Cileunyi, Kabupaten Bandung, Jawa Barat tepatna. Ceuk Sabar, waktu runtah ngagedean jeung numpuk pas hareupeun kiosna, harita palangganna kabur hiji-hiji. Malah, cenah, nu ngajual kulit pastel di Pasar Cileunyi mah langka. Konsumen anu sering datang ka lapakna ngaku ngarasa geuleuh sareng teu tahan bau anu seungit. Leuwih ti eta, jarak antara gunung sampah jeung lapak Sabar eta pisan caket.
Dina hiji sore, dua budak kuring nu lalaki keur hog hag paloba-loba omong. Mimitina ku kuring diantepkeun we. Beuki lila diantepkeun teh kalah ka beuki maceuh. Tungtungna ku kuring disampeurkeun bari ditanya aya naon. Singhoreng masalah na teh pedah leungeun si bungsu kakeunaan ku ciduh lanceukna nu masih keneh sok ngemut jempolna. Ari si bungsu, manehna teh kacida pisan jijikna lamun aya ciduh batur nempel kana awak manehna jiga harita. Padahal lanceukna teu ngahaja, pas manehna ngaluarkeun jempol tina bahamna, jempol leungeun manehna nu baseuh teu ngahaja antel kana siku si bungsu. Atuh puguh ngamuk-ngamuk bari ceurik. Untungna lanceuk na bageur, manehna gura giru neangan tissue baseuh pikeun ngelap leungeun adina
Cara nyikapi kagagalan dina hirup urang. Nu kahiji nyaeta tong fokus kana kagagalan, fokus kana perbaikan. Biasana mun manggih kagagalan teh urang sok fokus kana keterpurukan, padahal kuduna urang ngajadikeun eta kagagalan sebagai motivasi jang leuwih maju kahareupna. Nu kadua nyaeta tong era ngakui kagagalan, sabab kagagalan teh memang realistis ayana. Dampakna oge karasa pisan ku urang kagagalan teh, cukup akui we teu kudu ngarasa mungkir. Ku ngakui kagagalan, secara tida langsung urang geus menerima jeung bahan evaluasi diri. Nu katilu nyaeta diajar tina kagagalan. Kagagalan teh kuduna dijadikeun batu loncatan jang ngagapai kasuksesan. Ku kituna, mun urang manggih kagagalan, rang kudu mempelajari hal eta supaya bisa nangtukeun langkah nu terbaik jang kahareupna.
Pupusna jalma anu pangdeukeutna, janten anggota kulawarga, babaturan atanapi inohong anu dihormat, sering nyéépkeun kasedih anu jero. Biasana ngarasa sedih lamun ninggalkeun nu dipikacinta. Tingkat kasedih nu kaalaman ku unggal jalma bisa béda-béda. Sababaraha urang ngarasa sedih nu lasts leuwih lila, malah bisa boga gejala sarupa depresi. Pikeun jalma anu parantos ngalaman déprési, kaayaan ieu tiasa ngajantenkeun kaayaanana langkung parah.
Sababaraha hal anu anjeun tiasa lakukeun pikeun cageur tina kasedih nyaéta: 1. Olah raga anu teratur, sapertos jalan-jalan, naék sapédah, ngiringan kelas olahraga, sareng seueur deui. Upami ragu ngeunaan milih jinis latihan anu kedah dilakukeun, konsultasi heula ka dokter anjeun. 2. Saré sahenteuna 7 nepi ka 8 jam unggal peuting. 3. Diajar kaahlian anyar, kayaning nyokot kelas masak, gabung klub buku, attending seminar di paguron komunitas lokal, jeung leuwih. 4. Telepon babaturan atawa dipikacinta nanya kumaha aranjeunna sarta nawiskeun pitulung. 5. Gabung grup husus nu ogé geus ngalaman leungitna hiji dipikacinta.
Salah nyebut aran salah sahiji aran atawan landihan ngaran batur geus ilahar. Urang malah bisa ngalaman hiji kajadian basa Indung nelepon urang ku nyebutkeun ngaran sakabeh anggota kulawarga saméméh tungtungna nyebutkeun ngaran urang bener. Atawa aya nu ngahaja disebut ngaran piaraan?

Tong gelo acan, lain sabab beungeut urang siga piaraan. Kasalahan dina nelepon kaluar ngaran mindeng lumangsung, tapi ngaran salah teu diangkat haphazardly, tapi nuturkeun hiji pola.

Dina laporan dina jurnal Memory & Cognition, peneliti ngungkabkeun yén nalika jalma nyauran batur ku nami anu salah, aranjeunna condong nyauran jalma éta ku nami batur dina grup sosial anu sami. Atawa, maranéhna nelepon ku ngaran nu disada sarupa.
Gaduh awak anu pendek lain kahoyong manehna, tapi loba jalmi anu nyalahkeun manehna lantaran pendek. Aya oge nu nepikeun nyalahkeun kolotna lantaran teu masihan dahareun anu sae janten manehna pendek. Lamun indit ka mamana pasti aya wae jalmi anu ningalikeun manehna lantaran pendek. Pernah hiji waktos manehna nuju bade nyandak dahareun di warung. Hanjakal eta luhur teuing, janten manehna teu tiasa nyandak, lainna dibantosan, aya hiji lalaki nu malah nyengseurikeun hungkul. Manehna langsung nyamperkeun eta lalaki sabari nanyakeun naon maksudna manehna nyengseurikeun batur anu nuju hese. Lalaki eta langsung era lantaran diseuseulan di hareupeun loba jalmi. Jalmi anu sanes langsung nitah lalaki eta menta hampura.
Isuk-isuk kuring geus tepi ka sakola. Ngahaja datang rada isuk teh meh bisa nyiapkeun heula bahan-bahan keur ngajar ka kelas. Barang sup ka ruang guru, kaambeu bau  hanyir maladara, asa cicing di pasar lelang ikan. Geus moal salah deui pasti ruang guru anyar di pel, ngan ngepel na ku lap nu kotor, jadi hawa di ruang guru teh lain seger, kalah matak murel kana angen. Da kuring mah teu bisa di bobodo, ai aya nu amis saeutik weh, bakal langsung kaambeu. Gura-giru kuring neangan botol pewangi pakean nu ngahaja dibawa ti imah pikeun sasadiaan. Semprot-semprot pewangi disemprotkeun ka sakuriling meja kuring. Kakara kuring bisa ngarenghap deui teu meungpeukan deui irung.
Salah sahiji hal ngabungahkeun nu paling abdi pikaresep nyaeta bisa mere mangpaat jang batur. Komo deui lamun merena kanu ngabutuhkeun pisan. Abdi seneng lamun nempo batur seneng, jadi sok hoyong we babagi teh. Abdi mikirna laun urang boga rezeki, alangkah baikna lamun dibagikeun oge ka batur supaya leuwih mangpaat jeung duanana. Mangpaat jang urang nu mere, mangpaat oge jang batur nu dibere. Ningali batur bisa nyukupan kabutuhanna ku pamere ti urang ge geus kacida bungah jeung nikmatna. Babalesna mah sok ti mana we, tong kudu ngaharepkeun teuing. Nu penting ikhlas, urang ge bakal meunang rezeki mangrupa kabungahan nu teu kakira.
Aya loba cara pikeun nempo hantu jeung panon taranjang, tapi ieu ngan ditangtayungan pikeun jalma anu boga bal badag. Mun anjeun teu boga kawani atawa nyali, ulah coba nuturkeun cara ieu ningali hantu.
1. Buka Panon Batin
Cara kahiji pikeun ningali hantu nyaéta muka panon batin anjeun. Hantu jeung manusa boga dunya béda. Éta sababna pikeun tiasa ningali aranjeunna, manusa kedah nganggo panon sanés, dina hal ieu, panon batin.
2. Larapkeun Taneuh Kuburan kana kelopak panon
Cara satuluyna pikeun ningali hantu nyaéta nerapkeun kokotor kuburan kana kongkolak panon. Loba jalma ngaku geus kabuktian bisa nempo hantu ku rubbing kokotor kuburan dina kongkolak panon maranéhanana. Aranjeunna yakin yén taneuh di kuburan téh bisa ngondang arwah datang ngadeukeutan sarta nembongkeun bentuk hideous maranéhanana.
Nida teh trauma pisan mun ngadangu sora tokek, sabab basa bareto pernah leungeunna digegel tokek. Jadi, keur harita teh Nida ulin ka imah babaturan nana, pas rek mukakeun samak jang diuk, jol we aya tokek ti jero samak tuluy ngegel leungeun Nida. Tokekna badag pisan, buntutna panjag, awakna totol-totol beureum. Gigina seukeut pisan, nepi ka hese ngaleupaskeun leungeun Nida. Nida harita ngajoak pisan sabab reuwas dicapur sieun. Beunang soten diakalan ku bapak babaturan nana. Ti harita teh Nida sieun pisan mun ngadangu sora tokek, komo mun nepi ka nempo langsung mah, bakal kalap sabab sieuneun pisan sok nepi ka ngeper awakna.
Kadang-kadang urang teh sok poho nyimpen konci motor, hal ieu kajadian ka rerencangan abdi anu bade uih ti sakola. Manehna hilap nyimpen konci motor di mana. Tos dipilarian di tas, di saku baju, di kelas oge teu aya. Manehna bingung lantaran teu tiasa balik ka bumi upami tei aya konci motorna. Tungtungna mah kapaksa manehna naek angkot, motor na ditinggalkeun di sakola. Isukna manehna datang deui ka sakola ngangge angkot, manehna ngarep konci motor masih keneh aya di sakola sangkan manehna tiasa mawa balik eta motor lantaran sakedap deui libur. Singhoreng konci motor teh diamankeun ku satpam lantaran ngagantung keneh dina motor.
Kuring kungsi pangalaman ngerakeun nu lumangsung nalika kuring di kelas lima SD. Waktu éta kuring datang ka sakolana awal pisan. Sakumaha biasa, papan tulis sok dieusi ku tulisan basmallah oge poe harita. Dina waktos éta kuring nyandak inisiatif pikeun ngarobih dinten sareng tanggal ditulis. Sanggeus bérés kuring ngobrol jeung sobat kuring bari nungguan bel hurung. Teras bel disada sareng urang pembukaan ku nyanghareupan papan tulis, dimana urang tiasa ningali naon anu ditulis dina papan tulis. Nalika bubuka lumangsung, babaturan kuring ningali hal anu aneh dina papan tulis, dimana eta ditulis 32 Maret. Kuring salaku nu nulis eta ngarasa éra sabab guru jeung babaturan sakelas sareuri, sabab bener teu aya tanggal 32 Maret dina kalender teh.
Kalobaan jalma teh teu cekap wani pikeun ngabantos jalma sejen nu ngalaman atanapi kalibet kacilakaan. Janten kunaon urang sieun nulungan jalma sejen nu kalibet kacilakaan?. Arurang sieun janten saksi hiji kacilakaan tur urang sieun tatu. Urang mineng ngadangu carita jalma-jalma nu janten saksi kacilakaan tur manehna tatu. Urang mineng ningali kacilakaan sapopoe nanging urang sieun nulunganna. Janten ayeuna urang kudu mulai paduli ka sasama teh, urang nulungan tur janten saksi jalma nu kalibet kacilakaan. Kasadaran pikeun nulungan sasama ieu teh tiasa nyieun masarakat nu beradab. Bayangkeun upami kabeh jalmi teh tiasa saling ngabantos. Ku kituna ulah sieun janten saksi kacilakaan.
Karek saminggu ka tukang abdi datang ka nikahan rerencangan abdi. Tapi ayeuna abdi meunang kabar yen manehna hamil opat bulan. Abdi sareng rerencangan reuwas ngadangu kabar eta, teu nyangka pisan manehna hamil sagancang eta. Padahal pas abdi datang ka nikahanna mah teu katingal manehna tos hamil lantaran awakna rada leutik. Anu anehna oge manehna teu era masihan kabar manehna hamil sateuacan nikah. Tapi untungna manehna daek tanggung jawab jeung nyandak langkah anu sae, nyaeta nikah. Manehna seeur tataros ka rerencangan abdi anu sanes kumaha carana supados lancar ngalahirkeunna. Manehna oge nyarios hoyong tobat ku cara ngurus budak eta janten budak anj sholeh.
Sababaraha waktu ka tukang, fans Wanna One ngalaman pasea alatan kalakuan sababaraha fans anu teu sopan. Kusabab antusiasme badag Wannabe (sakumaha fans Wanna One disebut), pihak acara ngahaja nyieun antrian dina dua garis. Hal ieu dilakukeun pikeun ngamungkinkeun para fans pikeun nyaksian idola na nunjukkeun sisi lucuna dina acara eta. Tapi teu disangka-sangka, perselisihan eta lumangsung ku fans di luar studio 'SNL Korea' anu ngantri. Salaku fans terang, penampilan WANNA ONE dina program komedi 'SNL Korea' memang jadi sorotan. loba fans anu henteu hoyong sono kana premiere langsung idola na di studio. Ieu disababkeun ku sababaraha fans anu teu sopan nyorot antrian jeung ngamimitian ngadamel garis katilu. Sangkan fans sejen anu geus antrian cukup lila dina jalur legal jadi mabek teu tarima. Sengketa ieu dipanaskeun nepi ka ngabalukarkeun gelut. Ieu malah ngajadikeun pulisi campur jeung anjog ka lokasi pikeun ngabereskeun kaayaan.
Hal nu paling hoream bagi sabagean besar jalma nyaeta meresihan lauk laut. Teuing kunaon lauk laut mah sok leuwih hanyir tibatan lauk nu diternak di danau atawa kolam. Bau hanyirna teh napel pisan dina leungeun, teu leungit meski geus disabunan ge. Lauk laut ge leuwih heuras pisan kulitna jeung leuwih leueur deuihan. Getih na teh sok leuwih loba, kadang mah jiga getih hewan ternak darat. Meureun nu mantak leuwih hanyir teh nyaeta leuwih lobana getih nu bijil. Bau hanyir na ge sok napel dina barang nu kakeunaan nana. Mantak, loba jalma nu hoream meresihan lauk laut teh da sabab bau hanyirna nu leuwih kacida bau daripada jenis lauk nu sejen.
Di caket imah kuring aya hiji sakola anu lokasina aya di ceket tempat miceun runtah. Sanes tempat miceun runtah anu leutik, tapi bener-bener tempat miceun runtah anu disadiakeun ku pamarentah Kota Bandung. Di tempat ieu, loba tukang runtah anu miceun runtah tina gerobak anu dikumpulkeun ti sababaraha RT teras dikumpulkeun di hiji tempat jeung dipilihan deui anu masih keneh tiasa diolah janten barang anyar tina palastik, tapi sakitu oge angger we seeur keneh runtah di dinya. Aya tilu treuk runtah di dinta, matak teu heran lamun bau runtah nguar ka mamana, kaasup ka sakola anu aya di hareupeun sakola eta.
Abdi kantos maca pangalaman jalma-jalma anu maénkeun peran "dewa pembantu" dina unggal kacilakaan lalu lintas. Maranéhanana kudu daék repot bolak balik ka pangadilan lamun maranehna jadi saksi. Teu jarang maranéhna ogé kudu bolos gawé. Patugas moal reimburse gaji atawa gajih dikurangan ku pausahaan alatan henteuna gawé atawa waragad transportasi ka kantor pulisi. Sanajan kitu, salian ti éta aya hal anu leuwih hésé. Dipénta pikeun jadi saksi jeung nyadiakeun informasi ngeunaan kajadian bisa jadi euweuh nanaon dibandingkeun jeung nyanghareupan resiko dilaporkeun ka pulisi atawa hal awon keur diteunggeul ku balaréa sabab jalma anu datang engké ka TKP dianggap. jadi palaku, padahal anu dituduh tadina ngan ukur niat hayang nulungan.
Pikeun éta anjeun kedah terang kumaha nyimpen artos anu tiasa dianggo kalayan gampang. Harepan, salian ti nyumponan kabutuhan sapopoe, cicilan lancar, aya deui duit anu bisa disimpen atawa dimodalan pikeun kahareup. Insya Alloh moal sampe ngahutang. Ku kituna, ieu tips pikeun nyimpen: 1. Ulah mawa duit loba teuing.. Pikeun mayar, éta mangrupakeun ide nu sae pikeun nyiapkeun duit dina dompét anjeun nurutkeun kabutuhan nu bakal dibeuli. Anjeun tiasa ngira-ngira jumlah dumasar kana daptar balanja anu dilakukeun. 2. Hindarkeun ngagunakeun kartu kiridit, ieu aya hubunganana sareng hemat sareng disiplin ngeunaan naon anu kedah dipésér. Lamun bade mayar ku kartu kiridit, biasana aya stigma dina pikiran nu boga duit taya. Samentara éta, kalayan kontan, anjeun ngan ukur tiasa nganggo saloba anu aya dina dompét anjeun. Nanging, anjeun tiasa ngalamar kapamilikan ATM kalayan saldo terbatas, khususna pikeun balanja. Ku cara éta, kasalametan dompet anjeun dijamin sareng tujuan nyimpen nalika balanja kahontal.
Poé kaliwat kuring ngarasa kuciwa, ambek, sedih jeung depresi. Nalika kuring nyebarkeun CV seueur henteu aya jawaban, kuring hoyong damel kusabab artos terbatas pikeun kahirupan sapopoe sanaos kolot kuring daék ngirim artos tapi kuring éra nanya terus. Hiji hal anu nambahan tekanan mental nyaéta kuring capé teuing digawé mantuan sagala pagawéan di imah adina ti masak, beberesih imah nu jigana badag teuing 2 lanté, ngurus budak na kawas pagawéan. ibu rumah tangga umumna. Kusabab kuring ngalakukeun éta sorangan, kuring capé sareng capé, teu kedah nyebatkeun tekanan anu luar biasa anu nyababkeun kuring sering nganyenyeri fisik kuring, bahkan kuring sieun teuing bobo sareng ngamimitian énjing kalayan kagiatan anu sami. Kuring ngarasa euweuh gunana, kumaha atuh naon nu salah, cek kuring mah memang fase nenagan gawe mangrupakeun nu paling hese di antara nu lain.
Panggung Saatos kejutan
1. Pasihan anjeunna Hadiah Sederhana
Saatos masihan kejutan ulang tahun anu unik, anjeun tiasa janten anu munggaran masihan kado anu sederhana, khusus, sareng émut, naon waé hadiahna, kami nyayogikeun saran-saran di handap ieu.
2. Ngirim Kembang Birthday
Cukup masihan kembang ulang tahun khusus anu tiasa anjeun pasihan ka babaturan anjeun, kembang ieu mangrupikeun kembang anu bakal tiasa masihan kenangan bahagia sareng réréncangan anjeun.
3. Bikeun Tiket Libur Husus
Masihan tikét pakansi ka jalma anu anjeun jaga nyaéta umum, tapi anjeun ogé tiasa kaget babaturan anjeun sareng tiket ulang taun dina bentuk tiket liburan atanapi tiket maén ogé, anjeun terang. Contona, liburan ka tempat anu tiis kawas Dufan, atawa ka tempat ekslusif kawas restoran anu anjeunna resep, atawa tiket liburan di mall. Tong hilap ngajak batur supados suasana langkung seru.
Poe ieu teh poe ulang taun Ani nu ka dua puluh. Ani sapopoe cicing di kostan ngaepkeun sugan aya babaturan nana nu ulin. Tapi ti isuk nepi ka sore teh euweuh nu datang ka kostan nana. Ani ngarasa sedih pisan sabab euweuh nu ingeteun kana poe ulang taun na. Tuluy Ani kaluar we jang meuli jajanan itung-itung hadiah jang diri sorangan. Beres meuli jajanan, karek ge nepi ka kostan, Ani reuwas sabab aya nu gegedor kana panto kamarna. Pas dibuka, eh babaturan na daratang mawa kue ulang taun jeung bingkisan. Ani terharu pisan ka babaturan na, ternyata masih aya keneh nu inget kana poe ulang taun na.
Pasea jeung gelut di tempat umum mangrupakeun salah sahiji pangalaman era. Teu ngan saukur nyieun urang ngarasa era jeung nimbulkeun kesan anu butut di mata batur, tapi oge bisa nimbulkeun konsekuensi hukum jeung fisik anu serius. Tindakan eta bisa ngaruksak hubungan urang jeung batur, boh eta babaturan, kulawarga, atawa bisa wae orang asing nu ku urang panggihan di tempat umum. Salian eta pasea atawa gelut oge bisa nunjukkeun kurangna kemampuan jang ngendalikeun emosi jeung ngarengsekeun masalah ku cara nu positif jeung konstruktif. Ku sabab kitu penting jang urang kanggo ngahindar tina tindakan eta, carana bisa ku ngajak ngobrol sacara baik-baik, neangan solusi babarengan, jeung nyoba ngarengsekeun masalah ku cara anu damai.
Rafathar Malik Ahmad, putra nomer hiji Raffi Ahmad sareng Nagita Slavina ayeuna tos bade gaduh adi lalaki. Pas mimiti pisan Nagita apal yen manehna hamil, Nagita langsung ceurik, anjeunna ceurik lantaran ku atoh, salila ieu Rafathar sok ngadua saatos sholat sangkan manehna tiasa dipasihan adi. Alhamdulillah ayeuna Rafathar bakal bener-bener gadauh adi. Asalna mah Nagita moal mastikeun manehna hamil lantaran sateuacanna kantos kaguguran. Ayeuna anjeunna ngarep pisan orok anu aya dina patuanganna tiasa sehat nepikeun ngalahirkeun. Pas anjeunna masihan kabar ka kulawargi sareng rerencangan dekeutna, Nagita teu ereun ceurik wae, anjeunna masih keneh aya rasa sieun kaguguran deui tapi atoh.
Kamatian teh jadi salah sahiji perkara anu pasti di kahirupan manusia. Mun aya jalma anggota keluarga atawa nu deukeut maot, alangkah leuwih alusna urang ngadoakeun nu alus-alus jeung ngaikhlasken hal-hal nu berkaitan di antara nu maot supaya maotna teu aya beban. Nu maot teh bakal kabebanan ku hutangna salila di dunia, hutang barang, atanapi hutang jangji. Teu sakedik nu maot ninggalkeun hutangna. Ku kituna, mun aya nu maot gaduh hutang ka urang, ikhlaskeun we sadayana, dina nagihna ge tagih baik-baik ka kulawargana. Tong hila bari ngadoakeun supaya dicaangkeun kuburna. Sabab doa urang teh bakal berarti pisan jang nu maot. Ku kituna yuk ah mun aya nu maot, urang doakeun sing khusnul khotimah supaya ditampi iman islam sareng amal ibadahna.
Yuli budak bungsu anu karek sakola SMP. Manehna hirup jeung bapana nu jadi pagawe di hiji pausahaan. Bapana jadi sumber panghasilan utama kulawargana, ku kituna Yuli gumantung pisan ka bapana. Hiji poe, bapana balik ka imah kalayan raray anu sedih tur surem. Yuli henteu nnyaho naon anu lumangsung, tapi manehna ngarasa aya anu salah. Bapana tuluy ngabejaan ka Yuli yen manehna kudu di PHK sabab pausahaan tempat manehna digawe ngalaman masalah finansial. Yuli teu bisa nahan cimata ngadenge beja eta. Manehna ngarasa hanjelu pisan sabab bapana kudu leungit pagawean. Bapana oge ngarasa sedih pisan sabab geus teu bisa deui nyadiakeun kahirupan anu hade pikeun kulawargana. Yuli kacida hariwangeunana. Manehna henteu apal kumaha carana ngabereskeun masalah ieu.
Tangtuna kudu apal oge cara mikanyaho nyorangan jeung kesepian teh naon wae. Nu kahiji tangtuna kudu ngarti heula masing-masing definisi makna kesepian jeung nyorangan teh naon. Ieu carana gampang bisa ngaliwatan Google atawa bisa ngadengekeun podcast ngeunaan topik ieu. Nu kadua, lamun enggeus ngarti masing-masing definisina, tinggal nanya ka diri sorangan naha leuwih hayang nyorangan, atawa malah embung jeung nyorangan ieu teh. Jawaban ieu engkena bisa nangtukeun kumaha kondisina ayeuna. Nu katilu, bisa nanya langsung ka nu geus boga pangalaman jeung ahli siga mentor ku cara miluan mentoring. Ku cara mentoring bakal leuwih ngarti mulai ti naon kesepian jeung nyorangan teh nepika cara-cara ngatasina.
Taun 2016 abdi liburan sareng keluarga, samentawis nginep di tempat keluarga besar abdi di Jogja, suasanana nyaman, hawana seger, sareng tuangeunana oge nikmat. dina hiji mangsa diudag ku anjing samemeh kuring leumpang ngurilingan padumukan jeung dulur misan kuring nu geus kolot, kuring resep pisan nepi ka ngaliwat salah sahiji imah nu boga pakarangan nu kacida gedena, da enya aya anjing jeung gang. Misan kuring ngabejaan kuring yen aya anjing leutik nu lumpat pisan gancang ti geng anjing jeung adina mah ceuk. Entong lumpat, ngan lalaunan. Sanggeus diudag-udag ku anjing misan kuring, si misan ngagorowok kuring sabab kuring lumpat, ieu anjing leutik ngudag kami.
Meuli barang oge kudu dibedakeun mana nu emang jang kabutuhan atawa ngan ukur dipikahayang hungkul.  Cara-carana teh, nu kahiji jieun heula catetan jang ngabedakeun antara kahayang jeung kabutuhan ngameh leuwih babari jang dibaca jeung diinget. Jadi pas ningali catetan bisa mikir dua kali pas keur hayang meuli barang nu dipikahayang, sabab kabutuhan kudu diutamakeun heula. Nu kadua, teu langsung meuli barang pas harita keneh. Biasana ieu kajadian lamun keur ningali toko online. Dicoba jang nahan maksimal saminggu jang mikirkeun naha barang nu rek dibeuli teh butuh, jeung naha barang nu rek dibeuli teh aya mangpaat jang dibeuli make duit tabungan. Nu terakhir meuli barangna make duit cash, jadi meuli sasuai jeung duit anu dicepeng.
Nulis mangrupa kahayang pikeun babagi, teu nyangka dipuji atawa menonjol. Saleresna upami kaluar dina media bakal janten sumber kareueus sareng pangakuan, tapi persainganna ogé sengit, kualitas konten dianggap, jsb, kecuali éta média urang sorangan atanapi istri editor, kabogoh atanapi mantan. Tingali kana perjalanan William Cuthbert Faulkner, novelis Amérika sareng panulis carita pondok. Anjeunna dianggap salah sahiji panulis hebat abad ka-20. Salian ti éta, dina taun 1949 Faulkner ogé meunang Hadiah Nobel Sastra. Sapanjang hirupna anjeunna ngalaman gagal sanggeus gagal. Nyatana anjeunna nyebat dirina salaku pujangga anu gagal. Salaku budak leutik anjeunna diusir sakola kusabab anjeunna sering ngalamun di kelas sareng henteu tiasa ngajawab patarosan sederhana anu ditanyakeun ku guruna. Nalika rumaja anjeunna ditinggalkeun ku jalma anu dipikacinta kumargi anjeunna dianggap teu stabil. Faulkner ogé ditolak nalika anjeunna ngalamar Angkatan Udara Amérika Serikat kusabab anjeunna leutik sareng pondok. Sanajan kitu, sagala kagagalan na teu nyieun Faulkner nyerah, anjeunna pernah di sababaraha kursus universitas, diterbitkeun puisi jeung gambar dina koran kampus, nepi ka ahirna anjeunna bisa nyebarkeun karya nu ngajadikeun anjeunna jadi panulis kawentar.
Kajadian ieu kira-kira 1 taun katukang, harita kuring ngarencanakeun nguriling ka hiji kampung di dataran luhur. Rute harita kira-kira 56 km bolak-balik, jangkungna wewengkon puncakna kira-kira 470 méter, jeung total nanjakna kira-kira 600 méter. The test ride 5km munggaran némbongkeun yén kaayaan fisik kuring dina waktu éta cukup prima, kalawan speed cruising maksimum dina jalan datar sabudeureun 26 km / jam, hiji cadence idéal 90 rpm sarta diperkirakeun kakuatan kaluaran sustained sabudeureun 170 watt. Teras kuring dugi ka tanjakan anu munggaran sareng éta ogé tanjakan anu paling beurat, tanjakanna nyaéta ~ 2,3 km sareng lampingna 5%, dina tanjakan éta kuring ngan ukur tiasa ngajaga 10km/jam. Sanggeus kira-kira satengah mil nanjak kuring nempo anjing neuteup jeung ngagorowok ka kuring ti téras imah di tungtung tikungan, kuring boga rarasaan goréng ngeunaan anjing, tapi kusabab kuring hayang pisan naek ka pasir kuring terus indit. nepi na nyobian ulah kontak panon jeung anjing teh.
Seueur jalma anu ngarasa geuleuh tuang jalanan sanaos henteu aya anu ngarasa geuleuh nalika tuang jalanan. Seueur kios jalanan nawiskeun tuangeun anu lezat sareng kualitas dina harga anu murah. Dahar di warung jalanan mangrupa bagian tina budaya jeung tradisi lokal, sarta nawarkeun kasempetan pikeun nyobaan kadaharan anyar jeung otentik. Nyobian tuang di warung jalan tiasa masihan pangalaman anyar sareng muka pikiran urang kana budaya sareng tuangeun anu beda. Nurut kana standar kabersihan sareng kasalametan pangan anu sae, sapertos mastikeun yen tuangeun dipotong sareng disimpen leres, tiasa ngabantosan ngagentos rasa geuleuh. Ku museurkeun pikiran urang kana pangalaman positip sareng mastikeun kabersihan anu hade sareng praktek tuang anu aman, urang tiasa ngabantosan ngaleungitkeun rasa jijik sareng ngalegaan pangalaman tuangeun urang.
Isuk-isuk Bagas hudang bari sumringah. Manehna ngarasa bagja anu luar biasa, sabab poe ieu teh poe pernikahan manehna jeung kakasihna, Dewi. Bagas teu sabar pendak sareng Dewi sareng janten suamina salawasna. Beres mandi jeung dangdan, Bagas siap-siap ka gereja. Anjeunna bagja pisan, sabab dinten ieu mangrupikeun dinten anu paling penting dina hirupna. Di jalan ka gareja, manehna terus nginget-nginget waktu mimiti patepang jeung Dewi terus kumaha parasaan menehna beuki kuat unggal poena. Bagas anjog ka gareja, didinya dipapag ku kulawarga jeung babaturanana anu keur nungguan di dinya. Manehna ngarasa sukur pisan sabab dina poe ieu, dulur-dulur anu dipikanyaahna bisa hadir jeung nyaksian eta pernikahan. Moal lami deui gareja pinuh ku sora lagu kawinan merdu. Bagas ngarasa bagja jeung terharu pisan, sabab nyaho yen poe ieu teh poe pangbagjana dina hirupna. Geus waktuna Bagas jeung Dewi ngucapkeun ikrar sucina. Maranehna jangji pikeun satia, nyaah, jeung silih asuh salilana. Bagas ngarasa bungah pisan waktu ngucapkeun jangji suci, sabab manehna nyaho yen Dewi teh jalma nu pangpentingna dina hirupna. Sanggeus nyieun sumpah suci, Bagas jeung Dewi resmi jadi salaki jeung pamajikan. Maranehna saling masihan ciuman intim anu mangrupikeun simbol cinta anu tulus sareng langgeng. Dina poe kawinna, Bagas ngarasa bagja pisan jeung syukur kana sagala rupa nu geus kajadian dina hirupna. Anjeunna terang yen manehna parantos mendakan pasangan hirup anu pas, sareng anjeunna bakal salawasna nyaah ka Dewi.